CELEX: 32012D0690
Language: fi
Date: 2012-11-06 00:00:00
Title: 2012/690/EU: Komission täytäntöönpanopäätös, annettu 6 päivänä marraskuuta 2012 , Intiasta tuotaviin ihmisravinnoksi tarkoitettuja vesiviljelytuotteita sisältäviin lähetyksiin sovellettavista kiireellisistä toimenpiteistä annetun päätöksen 2010/381/EU muuttamisesta ja Indonesiasta tuotaviin ihmisravinnoksi tarkoitettuja viljeltyjä kalastustuotteita sisältäviin lähetyksiin sovellettavista kiireellisistä toimenpiteistä annetun päätöksen 2010/220/EU kumoamisesta (tiedoksiannettu numerolla C(2012) 7637)  ETA:n kannalta merkityksellinen teksti

8.11.2012   
            
            
               FI
            
            
               Euroopan unionin virallinen lehti
            
            
               L 308/21
            
         KOMISSION TÄYTÄNTÖÖNPANOPÄÄTÖS,
   annettu 6 päivänä marraskuuta 2012,
   Intiasta tuotaviin ihmisravinnoksi tarkoitettuja vesiviljelytuotteita sisältäviin lähetyksiin sovellettavista kiireellisistä toimenpiteistä annetun päätöksen 2010/381/EU muuttamisesta ja Indonesiasta tuotaviin ihmisravinnoksi tarkoitettuja viljeltyjä kalastustuotteita sisältäviin lähetyksiin sovellettavista kiireellisistä toimenpiteistä annetun päätöksen 2010/220/EU kumoamisesta
   (tiedoksiannettu numerolla C(2012) 7637)
   (ETA:n kannalta merkityksellinen teksti)
   (2012/690/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 178/2002 vahvistetaan yleiset periaatteet, jotka koskevat yleisesti elintarvikkeita ja rehuja ja varsinkin elintarvikkeiden ja rehujen turvallisuutta unionin ja jäsenvaltioiden tasolla. Siinä säädetään kiireellisistä toimenpiteistä, kun on ilmeistä, että kolmannesta maasta tuodusta elintarvikkeesta tai rehusta aiheutuu todennäköisesti vakava riski ihmisten terveydelle, eläinten terveydelle tai ympäristölle eikä tällaista riskiä voida tyydyttävällä tavalla hallita jäsenvaltioiden toteuttamilla toimenpiteillä.
            
         
               (2)
            
            
               Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29 päivänä huhtikuuta 1996 annetussa neuvoston direktiivissä 96/23/EY (2) säädetään, että eläinten ja eläinperäisten alkutuotteiden tuotantoketjua on valvottava, jotta voidaan todeta elävissä eläimissä, niiden ulosteissa, biologisissa nesteissä sekä kudoksissa, eläintuotteissa, rehussa ja juomavedessä olevat tietyt jäämät ja aineet.
            
         
               (3)
            
            
               Intiasta tuotaviin ihmisravinnoksi tarkoitettuja vesiviljelytuotteita sisältäviin lähetyksiin sovellettavista kiireellisistä toimenpiteistä 8 päivänä heinäkuuta 2010 annetun komission päätöksen 2010/381/EU (3) mukaan vähintään 20 prosenttia Intiasta tuotavista ihmisravinnoksi tarkoitettuja vesiviljelytuotteita sisältävistä lähetyksistä on testattava Euroopan parlamentin ja neuvoston asetuksen (EY) N:o 470/2009 (4) 2 artiklan a alakohdassa määriteltyjen farmakologisesti vaikuttavien aineiden ja erityisesti kloramfenikolin, tetrasykliinin, oksitetrasykliinin ja klooritetrasykliinin sekä nitrofuraanien metaboliittien havaitsemiseksi.
            
         
               (4)
            
            
               Komission tarkastusyksikön eli elintarvike- ja eläinlääkintätoimiston marraskuussa 2011 Intiassa tekemän tarkastuksen tulokset ovat vahvistaneet, että vesiviljelytuotantoa koskeva riittävä virallinen valvontajärjestelmä on nyt käytössä ja että vesiviljelylaitosten virallista seurantaa koskeva vuoden 2009 tarkastusraportin suositus on toteutettu osittain.
            
         
               (5)
            
            
               Päätöksen 2010/381/EU antamisen jälkeen niiden vesiviljelytuotteista otettujen näytteiden, joissa jäsenvaltiot ovat havainneet kloramfenikolia, tetrasykliiniä, oksitetrasykliiniä ja klooritetrasykliiniä sekä nitrofuraanien metaboliitteja, määrä on vähentynyt. Sen vuoksi on aiheellista pienentää sitä lähetysten vähimmäisprosenttiosuutta, joka on testattava farmakologisesti vaikuttavien aineiden havaitsemiseksi.
            
         
               (6)
            
            
               Velvollisuus tehdä pakollisia testejä olisi kuitenkin säilytettävä, jotta voidaan edelleen tarjota tarkempia tietoja Intiasta peräisin olevien vesiviljelytuotteiden mahdollisesta saastumisesta kyseisillä jäämillä. Testausta olisi myös jatkettava, jotta saataisiin Intiassa toimivat tuottajat luopumaan kyseisten aineiden väärinkäytöstä.
            
         
               (7)
            
            
               Päätöstä 2010/381/EU olisi sen vuoksi muutettava.
            
         
               (8)
            
            
               Indonesiasta tuotaviin ihmisravinnoksi tarkoitettuja viljeltyjä kalastustuotteita sisältäviin lähetyksiin sovellettavista kiireellisistä toimenpiteistä 16 päivänä huhtikuuta 2010 annetun komission päätöksen 2010/220/EU (5) mukaan vähintään 20 prosenttia Indonesiasta tuotavista ihmisravinnoksi tarkoitettuja viljeltyjä kalastustuotteita sisältävistä lähetyksistä on testattava asetuksen (EY) N:o 470/2009 2 artiklan a alakohdassa määriteltyjen farmakologisesti vaikuttavien aineiden ja erityisesti kloramfenikolin, nitrofuraanien aineenvaihduntatuotteiden ja tetrasykliinien jäämien havaitsemiseksi.
            
         
               (9)
            
            
               Päätöksen 2010/220/EU antamisen jälkeen kloramfenikolin, nitrofuraanien aineenvaihduntatuotteiden ja tetrasykliinien jäämiä ei ole havaittu Indonesiasta tuotavissa viljeltyjä kalastustuotteita sisältävissä lähetyksissä.
            
         
               (10)
            
            
               Komission tarkastusyksikön eli elintarvike- ja eläinlääkintätoimiston helmikuussa 2012 Indonesiassa tekemän tarkastuksen tulokset osoittivat, että Indonesiassa käytössä oleva jäämien valvontajärjestelmä tarjosi tyydyttävät takeet, ja sen vaikutus vastaa unionin lainsäädännön tuottamaa vaikutusta.
            
         
               (11)
            
            
               Päätös 2010/220/EU olisi sen vuoksi kumottava.
            
         
               (12)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/381/EU 3 artiklan 1 kohta seuraavasti:
   
      ”1.   Jäsenvaltioiden on varmistettava asianmukaisten näytteenottosuunnitelmien avulla, että virallisia näytteitä otetaan vähintään 10 prosentista lähetyksistä, joita niiden alueella sijaitsevilla rajatarkastusasemilla esitetään tuontiin.”
   
   2 artikla
   Kumotaan päätös 2010/220/EU.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä marraskuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EYVL L 31, 1.2.2002, s. 1.
   
      (2)  EYVL L 125, 23.5.1996, s. 10.
   
      (3)  EUVL L 174, 9.7.2010, s. 51.
   
      (4)  EUVL L 152, 16.6.2009, s. 11.
   
      (5)  EUVL L 97, 17.4.2010, s. 17.